প্রাকৃতিক দুর্যোগ থেকে শুল্ক! ২০২৫-এর সেরা কিছু ঘটনা

ওয়েব ডেস্ক : আজ, ৩১ ডিসেম্বর। শেষ হচ্ছে সাল ২০২৫। আর এই বছরেই বিশ্বে ঘটে গিয়েছে বেশ কিছু চাঞ্চল্যকর ঘটনা। যার প্রভাব পড়েছে গোটা বিশ্বে। মার্কিন শুল্ক থেকে শুরু করে যুদ্ধ। এমন ধরণের বেশ কিছু ঘটনার প্রভাব পড়েছে বিশ্বের সাধারণ মানুষের উপর। তেমনই বেশ কিছু গুরুত্বপূর্ণ ঘটনা আজ তুলে ধরা যাক।

ট্রাম্পের শুল্ক নীতি (Trump Tariffs)

চলতি বছর বিশ্বে আলোচনার কেন্দ্রে সব থেকে বেশি সাড়া ফেলেছিল মার্কিন প্রেসিডেন্ট ডোনাল্ড ট্রাম্পের শুল্কবাণ (Trump Tariffs)। চিনের ওপর ১০০ শতাংশ এবং ভারতের (India) ওপর ৫০ শতাংশ শুল্ক আরোপ করেছেন তিনি। অন্যান্য দেশের উপরেও এই শুল্ক চাপিয়েছিলেন তিনি। যার প্রভাব পড়েছে বিভিন্ন দেশের অর্থনীতির উপরে। বাণিজ্য চুক্তি না করার কারণে ভারতের উপর প্রথমে ২৫ শতাংশ শুল্ক চাপানো হয়েছিল। তার কিছুদিন পরেই রাশিয়া থেকে তেল কেনার ‘অপরাধে’ বারতের উপর আরও ২৫ শতাংশ শুল্ক চাপিয়েছেন ট্রাম্প। এমন শুল্ক নীতির জেরে আমেরিকার (America) সঙ্গে ভারতের ঠান্ডা লড়াইয়ের দর কষাকষি এখনও অব্যাহত।

রাশিয়া-ইউক্রেনের যুদ্ধ (Russia-Ukraine Conflict)

সব থেকে বেশি সাড়া ফেলেছিল রাশিয়া-ইউক্রেন যুদ্ধ। ২০২২ সালে শুরু হয়েছে এই সংঘর্ষ। তিন বছর পেরিয়ে ২০২৫ সালেও তা থামেনি। এই সংঘর্ষে প্রাণ হারিয়েছেন হাজার হাজার মানুষ। ধ্বংস হয়েছে বিপুল সম্পত্তি। একের পর এক শান্তি আলোচনা হচ্ছে এ নিয়ে। কিন্তু এখনও সেই যুদ্ধ থামার লক্ষণ নেই। সম্প্রতি ইউক্রেনের প্রেসিডেন্ট ভলোদিমির জেলেনস্কির সঙ্গে বৈঠক করেছিলেন। কিন্তু এর মাঝেই রাশিয়ার তরফে দাবি করা হয়, রাশিয়ার প্রেসিডেন্ট ভ্লাদিমির পুতিনের বাড়ি লক্ষ্য করে ড্রোন হামলা চালিয়েছে ইউক্রেন। এ সবের ফলে যুদ্ধ থামার আশা তৈরি হলেও তা বারবার হতাশায় বদলে গিয়েছে।

ইজরায়েল-হামাস শান্তি চুক্তি (Israel-Hamas)

রাশিয়ার পাশাপাশি ইজরায়েল ও হামাসের যুদ্ধ দীর্ঘ দিন ধরে চলছে। এর জেরে হাজার হাজার মানুষ প্রাণ হারিয়েছেন। ২০২৩ সালে অতর্কিতে ইজরায়েলের উপর হামলা চালিয়েছিল হামাস। তার জেরে বহু ইজরায়েলির মৃত্যু হয়েছিল। তার পরেই পাল্টা হামলায় গাজাকে ধ্বংসস্তুপে পরিণত করে ইজরায়েল বাহিনী। এমনকি ইরানের সঙ্গেও যুদ্ধে জড়িয়েছে ইজরায়েল। গাজা শান্তি চুক্তি হয়েছে। কিন্তু এখনই বিক্ষিপ্ত অশান্ত চলছে।

পহেলগাম হামলা ও ভারত-পাকিস্তান সম্পর্কে অবনতি (India-Pakistan)

এর মধ্যে অন্যতম গুরুত্নপূর্ণ হল ভারত-পাকিস্তান সংঘর্ষ। ২২ এপ্রিল পহেলগামে ঢুকে নিরীহ ২৬ জন পর্যটককে হত্যা করেছিল জঙ্গিরা। তার পাল্টা ৭ মে পাকিস্তানে ‘অপারেশ সিঁদুর’ (Operation Sindoor) চালায় ভারত। এর পাল্টা সীমান্তে হামলা চালিয়েছিল পাকিস্তান। কিন্তু তা প্রতিহত করে পাল্টা হামলা চালিয়েছিল ভারত। এসবের জেরে পাকিস্তানের একাধিক জঙ্গির মৃত্যু হয়েছিল। একাধিক জঙ্গি ঘাঁটিও নষ্ট হয়েছিল। ক্ষতিগ্রস্ত হয়েছিল পাকিস্তানের একাধিক বিমানবন্দরও। কিছুদিন চলার পর পাকিস্তানের আর্জিতে ভারত এই যুদ্ধবিরতিতে সহমত হয়। সেই আবহেই ডোনাল্ড ট্রাম্পের যুদ্ধ থামানোর দাবি সামনে আসে। নোবেল পুরস্কারেরও দাবি করেন। কিন্তু, তা তিনি পাননি।

আরও খবর : জার্মানিতে দুঃসাহসিক ডাকাতি! লুট হল প্রায় ৩ কোটি ইউরো

ইরানের (Iran) বিরুদ্ধে পরমাণু চুক্তি ভঙ্গের অভিযোগ

পাশাপাশি চলতি বছর ইরানের বিরুদ্ধে পরমাণু চুক্তি ভঙ্গ করার অভিযোগ করা হয়েছে পশ্চিমী দেশগুলির তরফে। এমনকি ইরানে হামলাও চালিয়েছিল আমেরিকা। ফলে দুই দেশের মধ্যে যুদ্ধের পরিস্থিতি তৈরি হয়েছিল। তবে এই সংঘর্ষ বেশিদূর এগোয়নি।

নেপালে (Nepal) জেন জি আন্দোলন

বিভিন্ন দাবি ও সোশ্যাল মিডিয়া ব্যান করার নেপালে জেন জি (Gen-Z) আন্দোলনে উত্তাল হয়ে উঠেছিল নেপাল। সেই আন্দোলনের ফলে প্রধানমন্ত্রী কে পি শর্মা ওলি পদত্যাগ করতে হয় ৯ সেপ্টেম্বর। তার পরেই সে দেশের প্রদানমন্ত্রী হিসাবে শপথ নেন সুশীলা কার্কি।

হংকংয়ে (Hongkong) অগ্নিকাণ্ড

অন্যদিকে চলতি বছর চীনের হংকংয়ে ঘটে গিয়েছিল চাঞ্চল্যকর ঘটনা। আবাসনে আগুন লেগে প্রাণ হারিয়েছিলেন প্রায় ৩০০ জন। সেই ঘটনা গোটা বিশ্বকে নাড়িয়ে দিয়েছিল।

ক্যালিফোর্নিয়ায় দাবানল (Wildfires in California)

দাবানলের আগুনে পুড়ছে ক্যালিফোর্নিয়ার লস অ্যাঞ্জেলস। তার জেরে বহু মানুষের মৃত্যু হয়েছিল। বহু একর জমি এর জেরে ক্ষতিগ্রস্ত হয়েছিল।

উষ্ণতম বছর (Warmest year)

২০২৫ সাল বিশ্বের ইতিহাসে উষ্ণতম দ্বিতীয় বা তৃতীয় বছর। চলতি বছর প্রাক শিল্প যুগ থেকে ১.৫ ডিগ্রি সেলসিয়াস গড় তাপমাত্রা বৃদ্ধি পেয়েছে।

প্রাকৃতিক দুর্যোগে মৃত্যু

চলতি বছর প্রাকৃতিক দুর্যোগে ক্ষতিগ্রস্ত হয়েছে বহু দেশ। আফগানিস্তানে ভয়াবহ ভূমিকম্প (Earthquake) হয়েছিল। ১০০০-এরও বেশি মানুষের মৃত্যু হয়েছিল। ইথিওপিয়াতে (Ethiopia) ১২০০ বছর পর জেগে ওঠা আগ্নেয়গিরি নতুন করে আতঙ্ক ছড়ায়।

সুনীতা উইলিয়ামসের পৃথিবীতে ফেরা

চলতি বছর নাসার (NASA) মহাকাশচারী বুচ উইলমোর (Butch Wilmore) ও সুনিতা উইলিয়ামস (Sunita Williams) পৃথিবীতে ফেরেন। ন’মাস পর মহাকাশ থেকে পৃথিবীতে ফেরেন তাঁরা।

দেখুন অন্য খবর :